Джон Сина ще участва в новата част на “Бързи и яростни”
Сред актуалните проекти на Джон Сина бе участие в хита “Бъмбълби”. На кеч звездата предстои да се включи и в DC вселената на “Отряд самоубийци”, в чието продължение той ще играе ролята на героя Миротвореца.
Екшън звездата Вин Дизел разкри, че новото попълнение в актьорския състав на предстоящия проект “Бързи и яростни 9” ще бъде Джон Сина (“Пехотинецът”, “12 рунда”). Той ще запълни празнината, оставена от Дуейн “Скалата” Джонсън, който няма да бъде част от деветата част на знаменития франчайз. За сметка на това, Дуейн Джонсън ще си партнира с Джейсън Стейтъм за страничния проект “Бързи и яростни: Хобс и Шоу”, който излиза на екран през август 2019 г.
Изборът на Сина за “Бързи и яростни 9” не е случаен. Кариерата му следва едно към едно тази на “Скалата” – от борец на ринга от Световната федерация по кеч (World Wrestling Entertainment) до звезда на големия екран в хитови касоразбивачи. Сред актуалните проекти на Джон Сина бе участие в “Бъмбълби”, шести филм от поредицата “Трансформъри”. На кеч звездата предстои да се включи и в DC вселената на “Отряд самоубийци”, в чието продължение той ще играе ролята на героя Миротвореца.
Снимките на “Бързи и яростни 9” ще започнат в края на юни 2019 г. Официалната премиера на екшън лентата ще бъде на 22 май 2020 г. Режисьор ще е Джъстин Лин, който през годините засне още 4 други филма от поредицата “Fast & Furious”.
прочитания: 472